
	1.
	Informatīvais ziņojums
Informatīvais ziņojums "Par Latvijas Investīciju un attīstības aģentūras dalību Eiropas Inovāciju un tehnoloģiju institūta (EIT) zināšanu un inovāciju kopienas EIT Food projektā Eiropas Savienības pētniecības un inovācijas pamatprogrammas 2021.-2027. gadam "Apvārsnis Eiropa" ietvaros "
	Iebildums
Lūdzam papildināt informatīvo ziņojumu ar informāciju, vai projekta ietvaros Latvijas Investīciju un attīstības aģentūrai (turpmāk – LIAA) noteiktie pienākumi izriet no tās funkcijām, tai skaitā, kurā dokumentā ir nolasāms deleģējums veikt konkrētās aktivitātes (norādot konkrētu punktu). Ievērojot informatīvajā ziņojumā minēto, ka projektā tiek iesaistīti arī vadošais partneris - Latvijas Biozinātņu un tehnoloģiju universitāte (turpmāk – LBTU) un partneris - Latvijas Lauku konsultāciju un izglītības centrs (turpmāk – LLKC), lūdzam informatīvajā ziņojumā ietvert skaidrojumu, kā tiks nodrošināts tas, ka attiecībā uz šiem subjektiem piešķiramo publisko finansējumu projektā  tiks ievērots komercdarbības atbalsta kontroles regulējums. Gadījumā, ja Ekonomikas ministrija uzskata, ka attiecībā uz LBTU un LLKC piešķiramo publisko finansējumu komercdarbības atbalsta kontroles normas nav attiecināmas, lūdzam sniegt tam pamatojumu informatīvajā ziņojumā.
Papildus, ievērojot informatīvajā ziņojumā sniegto informāciju, ka LIAA sniegs atbalstu uzņēmējiem un jaunuzņēmumiem, paredzēta pirmsinkubācijas programma, apmācības, konsultācijas utml., lūdzam papildināt informatīvo ziņojumu ar informāciju, vai paredzēts, ka šis plānotais atbalsts kvalificējams kā komercdarbības atbalsts, un ka par šo plānoto pasākumu tiks izstrādāta atbalsta programma, kurā tiks attiecīgi nodrošināts, ka ietverti piemērojamie komercdarbības atbalsta kontroles nosacījumi, sniedzot šo atbalstu.

-

	2.
	MK sēdes protokollēmuma projekts
2. Atļaut Ekonomikas ministrijai (Latvijas Investīciju un attīstības aģentūrai) uzņemties 2024. gadā un 2025. gadā papildu valsts budžeta ilgtermiņa saistības 47 000 euro apmērā (2024. gadā – 23 000 euro apmērā un 2025. gadā 24 000 euro apmērā) ministrijas budžeta apakšprogrammas 67.06.00 “Eiropas Kopienas iniciatīvas projekti” projekta Nr. RIS-2024-10 (programma Horizon Europe)” (turpmāk – Projekts) īstenošanai.
	Iebildums
Norādām, ka finansējums Eiropas Savienības pētniecības un inovācijas pamatprogrammas 2021.-2027. gadam "Apvārsnis Eiropa" projektu īstenošanai plānojams budžeta programmas 70.00.00 " Citu Eiropas Savienības politiku instrumentu projektu un pasākumu īstenošana " jaunā apakšprogrammā, attiecīgi lūdzam precizēt Ministru kabineta protokollēmuma projekta 2. punktā norādīto Ekonomikas ministrijas budžeta programmu. Turklāt lūdzam izvērtēt un precizēt projekta nosaukumu, ņemot vērā, ka atbilstoši informatīvajā ziņojumā sniegtajai informācijai projekta nosaukums ir "Pārtikas reģionālās inovāciju shēmas (RIS) - EIT Food HUB 2024-2025 izveide Latvijā". Attiecīgos precizējumus lūdzam veikt arī informatīvā ziņojuma 3.sadaļā “Turpmākā rīcība”.

	3.
	Informatīvais ziņojums
Informatīvais ziņojums "Par Latvijas Investīciju un attīstības aģentūras dalību Eiropas Inovāciju un tehnoloģiju institūta (EIT) zināšanu un inovāciju kopienas EIT Food projektā Eiropas Savienības pētniecības un inovācijas pamatprogrammas 2021.-2027. gadam "Apvārsnis Eiropa" ietvaros "
	Priekšlikums
Lūdzam papildināt informatīvā ziņojuma 2.sadaļu “Projekta pasākumu finansēšana un ilgtermiņa saistības valsts budžetā” ar informāciju, ka 2024. gadā projekta īstenošanai valsts līdzfinansējums un priekšfinansējums kopā 19 000 euro apmērā tiks nodrošināts Ekonomikas ministrijai piešķirtā budžeta līdzekļu ietvaros, vienlaikus sniedzot informāciju no kuras  Ekonomikas ministrijas budžeta programmas ir plānots pārdalīt minēto finansējumu. 

